62025CO0163_INF
Διάταξη του Δικαστηρίου (όγδοο τμήμα) της 3ης Οκτωβρίου 2025 –Sadalbari
(Υπόθεση C‑163/25)
«Προδικαστική παραπομπή – Άρθρο 53, παράγραφος 2, και άρθρο 99 του Κανονισμού Διαδικασίας του Δικαστηρίου – Απάντηση που μπορεί να συναχθεί σαφώς από τη νομολογία – Αγορές χρηματοπιστωτικών μέσων – Οδηγία 2004/39/ΕΚ – Άρθρο 4, παράγραφος 1, σημείο 14 – Έννοια της “ρυθμιζόμενης αγοράς” – Αδειοδότηση – Λειτουργικές απαιτήσεις – Αγορά η οποία διοικείται, κατόπιν συγχωνεύσεως, από νομικό πρόσωπο το οποίο διοικεί επίσης ρυθμιζόμενη αγορά – Άρθρο 94, στοιχείο γʹ, του Κανονισμού Διαδικασίας – Προδήλως απαράδεκτο»
Ελευθερία εγκαταστάσεως – Ελεύθερη παροχή υπηρεσιών – Αγορές χρηματοπιστωτικών μέσων – Οδηγία 2004/39 – Ρυθμιζόμενη αγορά – Έννοια – Αγορά χρηματοπιστωτικών μέσων η οποία δεν έχει λάβει άδεια λειτουργίας ως ρυθμιζόμενη αγορά κατά την έννοια της εν λόγω οδηγίας και δεν πληροί τις απαιτήσεις της – Δεν εμπίπτει – Διαχειριστής που συγχωνεύθηκε με τον διαχειριστή ρυθμιζόμενης αγοράς – Δεν ασκεί επιρροή
(Οδηγία 2004/39 του Ευρωπαϊκού Κοινοβουλίου και του Συμβουλίου, άρθρα 4 § 1, σημείο 14, και 36 § 1)
(βλ. σκέψεις 31, 32, 34 και διατακτ.)
Διατακτικό
Το Δικαστήριο διατάσσει:
Το άρθρο 4, παράγραφος 1, σημείο 14, και το άρθρο 36, παράγραφος 1, της οδηγίας 2004/39/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για τις αγορές χρηματοπιστωτικών μέσων, για την τροποποίηση των οδηγιών 85/611/ΕΟΚ και 93/6/ΕΟΚ του Συμβουλίου και της οδηγίας 2000/12/ΕΚ του Ευρωπαϊκού Κοινοβουλίου και του Συμβουλίου και για την κατάργηση της οδηγίας 93/22/ΕΟΚ του Συμβουλίου,
έχουν την έννοια ότι:
αγορά χρηματοπιστωτικών μέσων η οποία δεν έχει λάβει άδεια λειτουργίας ως «ρυθμιζόμενη αγορά», κατά την έννοια της ως άνω οδηγίας, ή η οποία δεν πληροί τις λοιπές προϋποθέσεις που προβλέπουν οι διατάξεις του τίτλου III της εν λόγω οδηγίας δεν συνιστά «ρυθμιζόμενη αγορά» κατά την έννοια της οδηγίας αυτής.